Дадатак да загаду начальніка ўпраўлення па адукацыі Полацкага раённага выканаўчага камітэта 22.04.2024 № 295

Палажэнне аб правядзенні раённага этапа рэспубліканскага творчага конкурсу юных чытальнікаў «Жывая класіка»

1. АГУЛЬНЫЯ ПАЛАЖЭННІ

1.1. Дадзенае Палажэнне вызначае мэты і задачы раённага этапу рэспубліканскага творчага конкурсу юных чытальнікаў «Жывая класіка» (далей - конкурс).

1.2. Конкурс распрацаваны ў адпаведнасці з Інструкцыяй аб парадку правядзення рэспубліканскіх мерапрыемстваў установамі дадатковай адукацыі дзяцей i моладзі з удзелам навучэнцаў, зацверджанай пастановай Міністэрства адукацыі Рэспублікі Беларусь ад 06.07.2011 № 59.

1.3. Арганізатарамі конкурсу з’яўляюцца ўпраўленне па адукацыі Полацкага раённага выканаўчага камітэта, дзяржаўная ўстанова дадатковай адукацыі «Полацкі раённы цэнтр дзяцей і моладзі» (аддзел мастацкай творчасці і культурна-забаўляльнай дзейнасці).

1.4. Конкурс праводзіцца ў мэтах: павышэння цікавасці дзяцей і падлеткаў да чытання; развіцця і захавання высокіх маральных каштоўнасцяў і ідэалаў беларускага грамадства; выхавання падрастаючага пакалення на лепшых узорах нацыянальнай літаратуры; прыцягнення ўвагі грамадскасці да праблематыкі чытання; пашырэння чытацкага кругагляду; пошуку і падтрымкі таленавітай моладзі.

1.5. Конкурс прысвечаны Году якасці.

2. ПАРАДАК I УМОВЫ ПРАВЯДЗЕННЯ КОНКУРСУ

2.1. Конкурс праводзіцца сярод навучэнцаў устаноў агульнай сярэдняй адукацыі, устаноў дадатковай адукацыі дзяцей і моладзі наступных узроставых груп: 1-4 класы; 5-6 класы; 7-8 класы і 9-10 класы.

2.2. Раённы этап конкурсу праводзіцца **16-17 мая 2024 г**. на базе дзяржаўнай установы дадатковай адукацыі «Полацкі раённы цэнтр дзяцей і моладзі» у аддзеле мастацкай творчасці і культурна-забаўляльнай дзейнасці (г. Полацк, вул. Ф.Скорыны, д. 8, актавая зала, час будзе паведамлены дадаткова). Удзельнікі выконваюць два розных па жанры і тэматыцы творы. Агульная працягласць выступлення - да 6 хвілін. Творы і манера выканання павінны адпавядаць узросту ўдзельніка.

Пераможцы раённага этапу, заняўшыя першыя месцы, прымаюць удзел у абласным этапе конкурсу (па аднаму ўдзельніку ў кожнай узроставай групе), які праводзіцца 24 мая 2024 г. (Дзяржаўная ўстанова дадатковай адукацыі «Віцебскі абласны палац дзяцей і моладзі»
г. Віцебск, вул. Шчарбакова-Набярэжная, 8, з 10.15 да 10.30). Удзельнікі абласнога этапу выконваюць адзін з твораў раённага этапа. Працягласць выступлення - да 4 хвілін. Другі па жанры i тэматыцы твор размяшчаецца на Google-дыск, спасылка ствараецца раённым аргкамітэтам.

Конкурсныя выступленні ацэньваюцца адпаведна з крытэрыям (узор 1).

Заяўкі на ўдзел у раённым этапе конкурсу (узор 2) неабходна выслаць **да 13 мая 2024 г**. на электронны адрас: oxtikdd@polotskroo.by (тэма пісьма **№ УА «Жывая класіка» для Качарагінай Ю.М.**). Дадатковая інфармацыя па нумары телефона: +375 29 295-29-71 Качарагіна Юлія Мікалаеўна.

Узор 1

Крытэрыі ацэнкі выступлення ўдзельнікаў абласнога этапу

рэспубліканскага творчага конкурсу юных чытальнікаў

«Жывая класіка»

|  |  |  |
| --- | --- | --- |
| № п/п | Крытэрыі | Балы |
| 1. | Узровень выканальніцкага майстэрства | ад 0 да 10 |
| 2. | Выбар тэксту твора | ад 0 да 10 |
| 3. | Пачуццё жанравай асаблівасці | ад 0 да 10 |
| 4. | Творчы патэнцыял | ад 0 да 10 |
|  | **Максімальная колькасць балаў** | **40** |

Узор 2

Заяўка

на ўдзел у раённым этапе рэспубліканскага творчага конкурсу юных чытальнікаў «Жывая класіка»

|  |  |  |  |  |  |
| --- | --- | --- | --- | --- | --- |
| № п/п | Прозвішча, імя, імя па бацьку ўдзельніка(на рускай і беларускай мовах) | Аўтар і назва твора | Установа адукацыі(на рускай і беларускай мовах) | Клас | Прозвішча, імя, імя па бацьку педагога, (на рускай і беларускай мовах), кантактны нумар тэлефона |
|  |  |  |  |  |  |

3. УЗНАГАРОДЖАННЕ ПЕРАМОЖЦАЎ КОНКУРСУ

Сярод удзельнікаў раённага этапа конкурсу ў кожнай узроставай групе вызначаюцца пераможцы (I месца) i прызёры (II, III месца), якія ўзнагароджваюцца дыпломамі (электронны варыянт) упраўлення па адукацыі Полацкага раённага выканаўчага камітэта першай, другой і трэцяй ступеняў.

Удзельнікі конкурсу ў кожнай узроставай групе, якія па вырашэнні журы набіраюць 39-40 балаў, узнагароджваюцца дыпломамі I ступені, 37-38 балаў – дыпломамі II ступені, 35-36 балаў – дыпломамі III ступені. Калі двое ўдзельніуаў у адной узроставай катэгорыі набіраюць аднолькавую колькасць балаў, пераможца вызначаецца вырашэннем журы.